Document ID: 31983D0404

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 29ης Ιουλίου 1983
για την εφαρμογή της γεωργικής αναδιάρθρωσης κατά το 1983 στην Ομοσπονδιακή Δημοκρατία της Γερμανίας, σύμφωνα με τις οδηγίες 72/159/ΕΟΚ, 72/160/ΕΟΚ και 75/268/ΕΟΚ του Συμβουλίου
(Το κείμενο στη γερμανική γλώσσα είναι το μόνο αυθεντικό)
(83/404/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 18 παράγραφος 3,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία από την οδηγία 82/786/ΕΟΚ (4), και ιδίως το άρθρο 13,
την οδηγία 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως όσον αφορά την παύση της γεωργικής δραστηριότητας και διαθέσεως της χρησιμοποιούμενης γεωργικής εκτάσεως προς το σκοπό βελτιώσεως των διαρθρώσεων, όπως τροποποιήθηκε τελευταία από την οδηγία 82/436/ΕΟΚ (5), και ιδίως το άρθρο 9 παράγραφος 3,
Εκτιμώντας:
ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, σύμφωνα με το άρθρο 17 παράγραφος 4 της οδηγίας 72/159/ΕΟΚ, το άρθρο 13 της οδηγίας 75/268/ΕΟΚ και το άρθρο 8 παράγραφος 4 της οδηγίας 72/160/ΕΟΚ τις ακόλουθες νομοθετικές και διοικητικές διατάξεις:
- τις αρχές της 21ης Απριλίου 1983 για την ενθάρρυνση των επενδύσεων στις ατομικές γεωργικές εκμεταλλεύσεις καθώς και για την ενθάρρυνση της δημιουργίας αγροτικών οικισμών,
- τις αρχές της 21ης Απριλίου 1983 για την ενθάρρυνση των γεωργικών εκμεταλλεύσεων στις ορεινές περιοχές και σε ορισμένες μειονεκτικές περιοχές,
- τις αρχές της 21ης Απριλίου 1983 για την ενθάρρυνση των ηλικιωμένων απασχολούμενων στη γεωργία με ενισχύσεις προσαρμογής ·
ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε εξάλλου, σύμφωνα με το άρθρο 17 παράγραφος 4 της οδηγίας 72/159/ΕΟΚ, το άρθρο 13 της οδηγίας 75/268/ΕΟΚ και το άρθρο 8 παράγραφος 4 της οδηγίας 72/160/ΕΟΚ, τα ακόλουθα νομοθετικά και διοικητικά μέτρα τα οποία έλαβαν τα ομοσπονδιακά κρατίδια, και τα οποία τροποποιήθηκαν ή παρατάθηκαν για το έτος 1983, ανάλογα με την περίπτωση:
SCHLESWIG-HOLSTEIN
- οδηγίες της 3ης Νοεμβρίου 1982 για την ενθάρρυνση σχηματισμού ενώσεων με σκοπό την ορθολογική χρησιμοποίηση των γεωργικών μηχανημάτων (κοινοπραξίες εκμεταλλεύσεων γεωργικών μηχανημάτων),
- οδηγίες της 17ης Απριλίου 1978 και της 20ής Φεβρουαρίου 1981 για την ενθάρρυνση της οργανωμένης αλληλοβοήθειας στη γεωργία,
- οδηγίες της 2ας Απριλίου 1981, σύμφωνα με τη διατύπωση της 17ης Δεκεμβρίου 1982, για την ενθάρρυνση των οικοδομικών προγραμμάτων στους τομείς της βοοτροφίας και χοιροτροφίας,
- οδηγίες της 20ής Ιανουαρίου 1982, σύμφωνα με τη διατύπωση της 23ης Δεκεμβρίου 1982, για τη χορήγηση ενισχύσεων που εξασφαλίζουν τα μέσα επιβιώσεως στους γεωργούς (τμήμα Ι),
- οδηγίες της 30ής Σεπτεμβρίου 1982 για την ενθάρρυνση αποστραγγιστικών έργων από μεμονωμένους ιδιοκτήτες γεωργικών εκμεταλλεύσεων·
ΑΜΒΟΥΡΓΟ
- οδηγίες του 1983 για τη χορήγηση ενισχύσεων για την επένδυση σε εκμεταλλεύσεις οπωροκηπευτικών·
NIEDERSACHSEN
- οδηγίες σύμφωνα με τη διατύπωση της 10ης Οκτωβρίου 1979 για τη χορήγηση ενισχύσεων σε κοινοπραξίες εκμεταλλεύσεων γεωργικών μηχανημάτων,
- οδηγίες της 29ης Μαΐου 1982 για την ενθάρρυνση των ενώσεων γεωργικών εκμεταλλεύσεων με σκοπό την οργανωμένη αλληλοβοήθεια,
- οδηγίες της 1ης Ιουνίου 1977 για τον εκσυγχρονισμό των χωριών,
- οδηγίες, σύμφωνα με τη διατύπωση της 19ης Φεβρουαρίου 1977, για ειδικά μέτρα που αφορούν τις γεωργικές εκμεταλλεύσεις στο Niedersachsen -πρόγραμμα σταδιακών εκμεταλλεύσεων,
- οδηγίες της 24ης Απριλίου 1974, σύμφωνα με τη διατύπωση της 2ας Αυγούστου 1976, με σκοπό τη διευκόλυνση της παύσεως της γεωργικής δραστηριότητας,
- οδηγίες της 8ης Ιανουαρίου 1982 για την ενθάρρυνση της αναδιάρθρωσης της φρουτοπαραγωγής στο Niederelbe,
- οδηγίες του 1982 για τη χορήγηση πιστώσεων σε εκμεταλλεύσεις του οικισμού του Papenburg,
- οδηγίες του 1983 για τη χορήγηση πιστώσεων στον τομέα της γεωργίας·
HESSEN
- οδηγίες της 8ης Μαρτίου 1975 για τη χορήγηση ενισχύσεων του κρατιδίου στις ενώσεις για την προώθηση των γεωργικών μεθόδων,
- οδηγίες του 1983 για την ενθάρρυνση των κοινών προγραμμάτων που αφορούν τις γεωργικές μεθόδους,
- οδηγίες της 4ης Αυγούστου 1979 σχετικά με την ενθάρρυνση της εγκατάστασης νέων καλλιεργητών,
- οδηγίες της 31ης Μαρτίου 1980 σύμφωνα με τη διατύπωση της 13ης Φεβρουαρίου 1981 για μέτρα που αφορούν την ενθάρρυνση των γεωργικών δραστηριοτήτων ή δραστηριοτήτων για τη φροντίδα του περιβάλλοντος που εξασκούνται παράλληλα επαγγελματικά ή με άλλο σκοπό·
ΡΗΝΑΝΙΑ-ΠΑΛΑΤΙΝΑΤΟ
- απόφαση της 22ας Δεκεμβρίου 1982 για την ενθάρρυνση των κοινοπραξιών εκμεταλλεύσεως γεωργικών μηχανημάτων και των ενώσεων οργανωμένης αλληλοβοήθειας στη γεωργία·
ΒΑΔΗ-ΒΥΡΤΕΜΒΕΡΓΗ
- οδηγίες της 1ης Ιανουαρίου 1977 για την ενθάρρυνση των κοινοπραξιών εκμεταλλεύσεως γεωργικών μηχανημάτων σε περισσότερες από μία εκμεταλλεύσεις,
- οδηγίες της 8ης Απριλίου 1980 για την ενίσχυση υπέρ των υπηρεσιών που χορηγούν οικογενειακές αγροτικές ενισχύσεις και υπέρ της οργανωμένης αλληλοβοήθειας στη γεωργία,
- οδηγίες της 19ης Απριλίου 1974, σύμφωνα με τη διατύπωση της 29ης Μαΐου 1981 περί συμπληρωματικών ενισχύσεων για τα οικοδομικά έργα στις εκμεταλλεύσεις που μπορούν να αναπτυχθούν,
- οδηγίες της 28ης Φεβρουαρίου 1983 για την ενθάρρυνση των επενδύσεων στον τομέα της οικονομίας -περιφερειακά προγράμματα και γεωργικές πιστώσεις,
- οδηγίες της 10ης Μαΐου 1982 για την ενθάρρυνση των γεωργικών μέτρων για τη διατήρηση των καλλιεργήσιμων εκτάσεων (επιχορηγήσεις στους εκτροφείς προβάτων),
- οδηγίες της 20ής Οκτωβρίου 1981 για τις ενισχύσεις μεταξύ άλλων για τον εκσυγχρονισμό των αμπελώνων·
ΣΑΑΡ
- απόφαση της 5ης Ιουνίου 1973 για την ενθάρρυνση της γεωργικής συνεργασίας μεταξύ των εκμεταλλεύσεων,
- οδηγίες της 1ης Σεπτεμβρίου 1972 για τις επιδοτήσεις του επιτοκίου με σκοπό την προώθηση της γεωργίας·
ΒΑΥΑΡΙΑ
- οδηγίες της 3ης Ιανουαρίου 1983 σχετικά με τους ειδικούς όρους που πρέπει να πληρωθούν για να επιτευχθεί οικονομική υποστήριξη, σύμφωνα με τις διατάξεις του άρθρου 6 παράγραφος 5 του νόμου σχετικά με την προώθηση της βαυαρικής γεωργίας (κοινοπραξίες εκμεταλλεύσεως γεωργικών μηχανημάτων),
- απόφαση της 28ης Φεβρουαρίου 1983 σχετικά με τους γενικούς όρους για τη χορήγηση οικονομικής ενισχύσεως από κεντρικούς οργανισμούς υπέρ των υπηρεσιών που χορηγούν οικογενειακές αγροτικές ενισχύσεις και της οργανωμένης αλληλοβοήθειας στη γεωργία,
- οδηγίες της 29ης Μαρτίου 1978 για την ενθάρρυνση της εξυγιάνσεως των χωριών, σύμφωνα με τη διατύπωση της 3ης Ιανουαρίου 1983,
- οδηγίες της 3ης Ιανουαρίου 1983 για εφαρμογή του προγράμματος γεωργικών πιστώσεων για την αγροτική οικονομία της Βαυαρίας,
- οδηγίες σχετικά με το πρόγραμμα της 3ης Ιανουαρίου 1983 για τις βαυαρικές ορεινές περιοχές των Άλπεων και των ορεινών περιοχών με μέσο υψόμετρο·
ότι οι προαναφερθείσες νομοθετικές και διοικητικές διατάξεις, σύμφωνα με τη διατύπωση την ισχύουσα κατά το 1982, αποτέλεσαν αντικείμενο των αποφάσεων της Επιτροπής 82/764/ΕΟΚ (1) και 82/874/ΕΟΚ (2)·
ότι σύμφωνα με τις διατάξεις του άρθρου 18 παράγραφος 3 της οδηγίας 72/159/ΕΟΚ, του άρθρου 13 της οδηγίας 75/268/ΕΟΚ και του άρθρου 9 παράγραφος 3 της οδηγίας 72/160/ΕΟΚ, η Επιτροπή πρέπει να αποφασίσει, έχοντας υπόψη τη συμφωνία των νομοθετικών και διοικητικών διατάξεων που της ανακοινώθηκαν με τις προαναφερθείσες οδηγίες, τους στόχους των εν λόγω οδηγιών, καθώς και την αναγκαία σχέση μεταξύ των διαφόρων μέτρων, εάν πληρούνται οι όροι χρηματοδοτικής συμμετοχής της Κοινότητας και για το έτος 1983·
ότι οι προαναφερθείσες νομοθετικές και διοικητικές διατάξεις ανταποκρίνονται στους στόχους των οδηγιών 72/159/ΕΟΚ, 72/160/ΕΟΚ και 75/268/ΕΟΚ·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων, ως προς τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι νομοθετικές και διοικητικές διατάξεις, που αναφέρονται στα σημεία του αιτιολογικού και αφορούν την εφαρμογή των οδηγιών 72/159/ΕΟΚ και 72/160/ΕΟΚ, καθώς και της οδηγίας 75/268/ΕΟΚ κατά το 1983 στην Ομοσπονδιακή Δημοκρατία της Γερμανίας, πληρούν τους όρους που προβλέπονται για τη χρηματοδοτική συμμετοχή της Κοινότητας στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ, στο άρθρο 13 της οδηγίας 75/268/ΕΟΚ και στο άρθρο 6 της οδηγίας 72/160/ΕΟΚ.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 29 Ιουλίου 1983.

Labels: 18
15
19
6